Dobro jutro, 10.10.2002�


Naslov: POSAVSKI NAPOVEDNIK





T – GORAN ROVAN





�Dobro jutro!�Današnji dan bo v Posavju v znamenju starih mestnih jeder. Krški župan Franci Bogovič namreč dopoldan sklicuje novinarsko konferenco, na kateri bo predstavil prizadevanja za ohranitev starega mestnega jedra v Krškem, ob tej priložnosti bodo tudi zaključili dela na obnovi občinske stavbe in upravne enote ter ureditvi parkirišč. �Brežiški župan Vladislav Deržič pa pripravlja popoldan skupaj s tamkajšnjim Mladinskim centrom okroglo mizo z naslovom »Mesto Brežice«. Tudi tu bodo govorili o umiranju starega mestnega jedra. O umiranju oziroma bolje rečeno zapiranju hotela Sremič pa bo danes novinarjem spregovorila tudi direktorica Mercatorjevega hotela v Krškem Mojca Dostal. Tega »najboljši sosed« že nekaj časa neuspešno prodaja, konec leta pa bo kot kaže edini hotel v Krškem zaprl svoja vrata in prenehal z dejavnostjo. �Skratka nič kaj prijazne teme. Zato pa bo bolj veselo v Posavju za konec tedna. Društvo Zagon iz Tržišča pripravlja v soboto tradicionalno Jesensko srečanje v Tržišču, kamor se bodo lahko udeleženci popeljali s pravim muzejskim vlakom, kot smo izvedeli je na njem še nekaj prostih mest, krenil pa bo ob osmi uri iz Ljubljane. Prešerno pa bo tudi v Kostanjevici na Krki, saj v tem najmanjšem slovenskem mestu pripravljajo osrednjo prireditev ob letošnji 750. letnici. Prireditve se bodo vrstile ves dan, na njih se bo zvrstila vrsta glasbenih in plesnih skupin, pripravili bodo srednjeveško tržnico, predstavili oratorij »Kaj se po svetu godi«, da velikega ognjemeta, ki naj bi bil točno ob polnoči, niti ne omenjamo.�


Snemalec in montažer: JOŽE GRAJŽL�
�



�Kaseta Beta Krško št. �Traja:  


